CELEX: 62017CA0251
Language: sk
Date: 2018-05-31 00:00:00
Title: Vec C-251/17: Rozsudok Súdneho dvora (prvá komora) z 31. mája 2018 – Európska komisia/Talianska republika (Nesplnenie povinnosti štátom — Odvádzanie a čistenie mestských odpadových vôd — Smernica 91/271/EHS — Články 3, 4 a 10 — Rozsudok Súdneho dvora, ktorým sa určuje nesplnenie povinnosti — Nevykonanie — Článok 260 ods. 2 ZFEÚ — Peňažné sankcie — Penále a paušálna suma)

201807060281993572018/C 259/152512017CJC25920180723SK01SKINFO_JUDICIAL20180531111222Vec C-251/17: Rozsudok Súdneho dvora (prvá komora) z 31. mája 2018 – Európska komisia/Talianska republika (Nesplnenie povinnosti štátom — Odvádzanie a čistenie mestských odpadových vôd — Smernica 91/271/EHS — Články 3, 4 a 10 — Rozsudok Súdneho dvora, ktorým sa určuje nesplnenie povinnosti — Nevykonanie — Článok 260 ods. 2 ZFEÚ — Peňažné sankcie — Penále a paušálna suma)
 ---documentbreak--- C2592018SK1120120180531SK0015112122Rozsudok Súdneho dvora (prvá komora) z 31. mája 2018 – Európska komisia/Talianska republika
   (Vec C-251/17) (
         1
      )
   „(Nesplnenie povinnosti štátom — Odvádzanie a čistenie mestských odpadových vôd — Smernica 91/271/EHS — Články 3, 4 a 10 — Rozsudok Súdneho dvora, ktorým sa určuje nesplnenie povinnosti — Nevykonanie — Článok 260 ods. 2 ZFEÚ — Peňažné sankcie — Penále a paušálna suma)“2018/C 259/15Jazyk konania: taliančina
      Účastníci konania
   
   
      Žalobkyňa: Európska komisia (v zastúpení: E. Manhaeve a L. Cimaglia, splnomocnení zástupcovia)
   
      Žalovaná: Talianska republika (v zastúpení: G. Palmieri, splnomocnená zástupkyňa, za právnej pomoci M. Russo a F. De Luca, avvocati dello Stato)
   
      Výrok rozsudku
   
   
            1.
         
         
            Talianska republika si tým, že neprijala všetky opatrenia nevyhnutné na výkon rozsudku z 19. júla 2012 Komisia/Taliansko (C-565/10, neuverejnený, EU:C:2012:476) nesplnila povinnosti, ktoré jej vyplývajú z článku 260 ods. 1 ZFEÚ.
         
      
            2.
         
         
            Ak bude nesplnenie povinnosti konštatované v bode 1 pretrvávať aj v čase vyhlásenia tohto rozsudku, Talianska republika zaplatí Európskej komisii penále vo výške 30112500 eur za každý polrok, v ktorom došlo k omeškaniu pri vykonávaní opatrení nevyhnutných na splnenie povinností vyplývajúcich z rozsudku z 19. júla 2012, Komisia/Taliansko (C-565/10, neuverejnený, EU:C:2012:476), a to odo dňa vyhlásenia tohto rozsudku až do úplného splnenia povinností vyplývajúcich z rozsudku z 19.júla 2012, Komisia/Taliansko (C-565/10, neuverejnený, EU:C:2012:476), pričom skutočná výška tohto penále sa vypočíta na konci každého šesťmesačného obdobia znížením celkovej sumy za každé z týchto období o percentuálny podiel predstavujúci pomer počtu populačných ekvivalentov aglomerácií, ktorých systém sústav odpadových vôd a čistenia mestských odpadových vôd bol na konci posudzovaného obdobia v súlade s povinnosťami vyplývajúcimi z rozsudku z 19. júla 2012, Komisia/Taliansko (C-565/10, neuverejnený, EU:C:2012:476), k počtu populačných ekvivalentov aglomerácií, v ktorých k tomu istému okamihu takýto systém zavedený nebol.
         
      
            3.
         
         
            Talianska republika zaplatí Európskej komisii paušálnu sumu vo výške 25 miliónov eur.
         
      
            4.
         
         
            Talianska republika je povinná nahradiť trovy konania.
         
      (
         1
      )	Ú. v. EÚ C 221, 10.7.2017.